Home >Psychological Services >Mind Moves
How I feel determines how I learn.
Jou selfbeeld is 'n profeet wie se woorde altyd waar word. Jou optrede is dus 'n logiese uitvloeisel van hoe jy oor jouself voel. Dit is hoe jy oor jouself voel, wat jy oor jouself glo en wat jy van jouself verwag. Dit is ook wat jy dink ander mense van jou glo en van jou verwag.
Ogies blink van trots en 'n plooi om die mond word 'n glimlag! Net om te hoor: "Mooi so! Jy doen goed!"
Volgens hul webtuiste, stel Erupting Mind (2014) dit dat 'n selfbeeld uit twee hoofkomponente bestaan: die uiterlike en die innerlike. Die uiterlike word opgebou deur hoe ander ons behandel, en die innerlike deur wat ons in ons eie lewens behaal.
'n Fisiese bewys dat ek iets regkry of goed doen, gee vir my die emosionele kos vir my selfbeeld. Nadat 'n baba en kleuter al sy mylpale bereik het, moet 'n kind fisies in staat wees om sy impulse te beheer en te bestuur sodat hy suksesvol kan leer en sodoende met selfvertroue deur die lewe gaan. Beweging ontwikkel hierdie meganiese of fisiese werking (De Jager, 2009).
Eers wanneer die meganiese onderdele ten volle ontwikkel en saam verbind is in die senuweestelsel, sal die kind beheer verkry oor sy liggaamlike bewegings en fisieke vaardighede. Dit beteken dat die kind nou oor 'n positiewe selfbewussyn beskik en met selfvertroue op 'n gekoördineerde wyse kan beweeg en dan ook kan stop. Die aktivering van die emosionele brein help om die 'gom' te vorm wat nodig is vir geheue en die 'brandstof' wat nodig is vir motivering . As ek oor hierdie twee faktore beskik, kan ek dus 'n 'goedvoel' sensasie beleef wat direk positief op my selfbeeld inploeg. (De Jager, 2009).
Mindmoves® wat 'n gesonde selfbeeld aanhelp:
Moenie vergelykings tref nie
De Jager, M. 2009. Mind Moves wikkel die brein wawyd wakker. Johannesburg: Mind Moves Institute.
Kotze, Corne. 2014 . "GOEDVOEL OOR MYSELF" begin vroeg.... [aanlyn]. Beskikbaar op internet https://www.mindmoves.co.za/articles/article/CorneKotze_GoedvoelOorMyselfBeginVroeg.pdf. (6 Maart 2015)